Citations:balay

Noun: "a house"

 * 1912 — Irles, Juan Villagonzalo, Wala’y Igsoon.... [sic], Unan'g Patik  [sic], Patikanan ni Falek, Sugbo, Sugbo, K.P.
 * Sa sinugdan didto siyá moipon sa baláy sa iya’ng ugangan, unya nakatukod ug kaugalingon’g puloy-anan.


 * 1937 — Bok, F., Ang Palad ni Pepe: Sugilambong Binisaya (15 October), Visayan Book Company
 * Sukad sa balay ni Iya Benita sa Kogon madungog ang mga bagting sa lingganay sa singbahan sa Dumanhug kon malinaw ang panahon.


 * 2009 — Logroño, Guam, 3-anyos Na-abo (03 September), Banat News Cebu
 * Na-abo ang lawas sa usa ka 3-anyos nga batang babaye human maapil og kasunog sa ilang balay niadtong Domingo sa alas 9 sa gabii didto sa barangay Don Andres Soriano, dakbayan sa Toledo.


 * 2011 — Datu, Al Ponciano, Laksoy, Part 1 (27 November), Fiction, Dagmay, Davao Writers Guild
 * “Salamat, apan nagdali ‘ko. Agian ko na lang ‘na ugma sa inyong balay.”


 * 2012 — Dorotan, Richel D., Ang Tulo Ka Mayor Sa Hinablayan
 * Wa magdugay, giimbargo sa banko ang balay ug kayutaan na Poncing ug wa na siyay kapuy-an maong makit-an na lang siyang magbarog-barog atbang sa munisipyo, manghupaw ug manakla sa kapalarang naangkon kauban ang nahabilin niyang mga tigpaluyo: asawa ug mga anak.


 * 2013 — Tiu, Macario D., Ang Balay ni Maria (08 December), Bisag Unsa, Mindaviews, MindaNews
 * Karon, dihang gibasa nako ang iyang librong Balay Ukit aron rebyuhon, kalit mikanaog ang akong kilay. Wow. Kalalom ug kalapad sa iyang kasaysayan nga iyang gituhog-tuhog ug gihabol sa iyang pagdokumento sa mga balay nga gitawag niyag Balay Ukit. Mao kini ang mga balay nga ginama sa wala pa ang Ikaduhang Gubat sa Kalibotan kansang timailhan mao ang mga kinulit-buslot nga mga dekorasyon nga makita sa trabesanyo (kun transom sa Ingles) nga makita sa ibabaw sa mga bentana o pultahan. Gani, naay mga karaang balay diin giliyokan gyod og mga dekorasyon nga kinulit-buslot ang tibuok ibabaw nga bungbong aron kalutsan sa hangin ug hayag. Ang mga kinulit-buslot gigamit usab sa ibabaw sa bungbong sa mga kuwarto sulod sa balay.


 * 2014 — Chiu, Rey Anthony, Kapin sa 12 mil ka Balay Alang sa Biktimas Linug [sic] (19 February), Cebuano News, Philippine Information Agency - Bohol
 * Gawas sa 8.083 ka balay nga tukoron sa kagamhanan pinaagi sa Habitat for Humanity, laing kapin sa 4,000 usab ang ipabarug sa international humanitarian organizations nga nagtabang sa Bohol.


 * 2014 — Sarabosing, Ramon Jorge B., Teacher's Day (09 Octoberber), Tingog sa Suba, MindaViews, MindaNews
 * / Dugay nang wala si mam / pero kada labay nako sa ilang balay / sa bakante’ng garden ako mohunong / dili kalikayang ako mopahiyom.


 * 2015 — Mga Tubag sa Balay-balay (16 November), Bisdak Magasin, Sun Star Publishing, Inc.
 * 7. Miuli si Onyok sa ilang balay nga naghilak ug iyang gipatambalan ang samad sa iyang tiil.


 * 2016 — Tabar, Dennes R. and Herty B. Lopez, 13 ka Balay Nasunog, P.5M Danyos (21 August), SuperBalita Cebu
 * Moabot sa tunga sa milyon ang danyos sa sunog nga nahitabo sa dakbayan sa Sugbo ug Talisay kagahapon diin 13 ka balay ang naugdaw ug usa ka furniture shop. Niabot sa 13 ka balay ang naugdaw ug 6 ang napahakan sa sunog nga nadawat ang alarma sa kabomberohan alas 11:45 sa buntag ug nakontrolar sulod sa 30 minutos.  Moabot sa P300 mil pesos ang danyos nga gibilin sa sunog hinuon wala makakatap ang kayo sa laing balay ug establisemento.


 * 2017 — Sumalinog, Vic, ‘Deny to Death’ Silang Tanan (04 February), Nunot sa Alisngaw sa Kape, Opinion, Mindanao Times
 * Nagngisi nga misumpay ang guatsinanggo nakong pag-umangkon, “Aw, sayop diay akong duda ‘Kol sa pagkawala ninyo dinhi sa balay.”


 * 2018 — Mañus Jr., Mar, Bag-ong Kapunongan sa mga Magsusulat sa Lapulapu ug Cordova (20 June), Bisaya, Manila Bulletin Publishing Corporation
 * Human sa komostahay ug siningkiay sa mga baso, miaghat si Nor nga manggawas ming tulo si John Tam aron magkasabot kamig maayo. Di man god mi makakonsentreyt og maayo sa balay kay daghang tawo ug saba sab kaayo ang telebisyon nga niadtong tungora maoy gitan- aw sa mga sakop sa balay ang gikabuangang noon time show sa telebisyon nga magsugod sa alas 12: 00 sa udto ug mahuman sa alas 3: 30 sa hapon.